Komission asetus (EY) N:o 810/2003, annettu 12 päivänä toukokuuta 2003, biokaasulaitoksissa käytettävän luokkaan 3 kuuluvan aineksen ja lannan käsittelyvaatimuksia koskevista Euroopan parlamentin ja neuvoston asetuksen (EY) N:o 1774/2002 mukaisista siirtymäkauden toimenpiteistä (ETA:n kannalta merkityksellinen teksti)



Virallinen lehti nro L 117 , 13/05/2003 s. 0012 - 0013



Komission asetus (EY) N:o 810/2003, annettu 12 päivänä toukokuuta 2003, biokaasulaitoksissa käytettävän luokkaan 3 kuuluvan aineksen ja lannan käsittelyvaatimuksia koskevista Euroopan parlamentin ja neuvoston asetuksen (EY) N:o 1774/2002 mukaisista siirtymäkauden toimenpiteistä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(1), sellaisena kuin se on muutettuna komission asetuksella (EY) N:o 808/2003(2), ja erityisesti sen 32 artiklan 1 kohdan, sekä katsoo seuraavaa: (1) Asetuksessa (EY) N:o 1774/2002 säädetään muihin kuin ihmisravinnoksi tarkoitettuihin eläimistä saataviin sivutuotteisiin sovellettavien yhteisön sääntöjen perinpohjaisesta tarkistuksesta, johon sisältyy eräiden tiukkojen vaatimusten käyttöönotto. Lisäksi siinä säädetään mahdollisuudesta toteuttaa asianmukaisia siirtymäkauden toimenpiteitä. (2) Koska nämä vaatimukset ovat tiukkoja, on tarpeen säätää jäsenvaltioita koskevista siirtymäkauden toimenpiteistä, jotta alalle annettaisiin riittävästi sopeutumisaikaa. Lisäksi eläimistä saatavien sivutuotteiden vaihtoehtoista keräystä, kuljetusta, varastointia, esikäsittelyä, käsittelyä ja käyttöä sekä näiden sivutuotteiden hävittämismenetelmiä on kehitettävä edelleen. (3) Tämän vuoksi väliaikaisena toimenpiteenä olisi myönnettävä poikkeus, jotta jäsenvaltiot voisivat antaa toiminnanharjoittajille luvan jatkaa kansallisten sääntöjen soveltamista biokaasulaitoksissa käytettävän luokkaan 3 kuuluvan aineksen ja lannan käsittelyvaatimuksiin. (4) Eläinten terveyteen ja kansanterveyteen kohdistuvien riskien välttämiseksi jäsenvaltioissa olisi pidettävä yllä asianmukaisia valvontajärjestelmiä siirtymäkauden toimenpiteiden soveltamisaikana. (5) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Luokkaan 3 kuuluvan aineksen ja lannan käsittelyä biokaasulaitoksissa koskeva poikkeus 1. Asetuksen (EY) N:o 1774/2002 32 artiklan 1 kohdan nojalla ja poiketen siitä, mitä kyseisen asetuksen liitteessä VI olevan II luvun A, C ja D jaksossa säädetään, jäsenvaltiot voivat edelleen myöntää enintään 31 päivään joulukuuta 2004 asti kansallisten sääntöjen mukaisista tiloista ja laitteista vastaaville toiminnanharjoittajille yksittäisiä hyväksyntiä tällaisten sääntöjen soveltamiselle luokkaan 3 kuuluvan aineksen tai biokaasulaitoksissa käytettävän luokkaan 3 kuuluvan aineksen ja lannan käsittelyyn, mikäli a) kansallisilla säännöillä taataan taudinaiheuttajien yleinen väheneminen b) kansallisia sääntöjä sovelletaan ainoastaan tiloissa ja laitteisiin, jotka sovelsivat näitä sääntöjä 1 päivänä marraskuuta 2002 ja c) kansalliset säännöt ovat asetuksen (EY) N:o 1774/2002 liitteessä VI olevan II luvun B jakson vaatimusten mukaisia. 2. Biokaasulaitoksissa on oltava a) laitteet lämpötilan seuraamiseksi tosiaikaisesti b) tallentimet mittaustulosten jatkuvaa kirjaamista varten c) asianmukainen turvajärjestelmä, joka estää liian alhaisen lämpötilan syntymisen ja d) asianmukaiset välineet ajoneuvojen ja säiliöiden puhdistamiseksi ja desinfioimiseksi niiden lähtiessä biokaasulaitoksesta. 3. Kussakin biokaasulaitoksessa on oltava oma laboratorionsa, tai laitoksen on käytettävä ulkopuolista laboratoriota. Laboratoriossa on oltava varustus tarvittavien analyysien tekemiseksi, ja sen on oltava toimivaltaisen viranomaisen hyväksymä. 2 artikla Valvontatoimenpiteet Toimivaltaisen viranomaisen on toteutettava tarvittavat toimenpiteet sen valvomiseksi, että tiloista ja laitteista vastaavat hyväksytyt toiminnanharjoittajat noudattavat 1 artiklassa asetettuja edellytyksiä. 3 artikla Hyväksyntien peruuttaminen ja sellaisen aineksen hävittäminen, joka ei ole tämän asetuksen mukaista 1. Toimivaltaisen viranomaisen myöntämät yksittäiset hyväksynnät, jotka koskevat luokkaan 3 kuuluvan aineksen tai biokaasulaitoksissa käytettävän luokkaan 3 kuuluvan aineksen ja lannan käsittelyvaatimuksia, on välittömästi ja pysyvästi peruutettava kaikilta toiminnanharjoittajilta, tiloilta tai laitteilta, kun tässä asetuksessa esitetyt edellytykset eivät enää täyty. 2. Toimivaltaisen viranomaisen on peruttava kaikki 1 artiklan nojalla myönnetyt hyväksynnät viimeistään 31 päivään joulukuuta 2004 mennessä. Toimivaltainen viranomainen ei saa myöntää asetuksen (EY) N:o 1774/2002 mukaista lopullista hyväksyntää, ellei se tarkastustensa perusteella vakuutu siitä, että 1 artiklassa tarkoitetut tilat ja laitteet ovat kaikkien kyseisen asetuksen vaatimusten mukaisia. 3. Aines, joka ei ole tämän asetuksen vaatimusten mukaista, on hävitettävä toimivaltaisen viranomaisen ohjeiden mukaisesti. 4 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tätä asetusta sovelletaan 1 päivästä toukokuuta 2003 alkaen 31 päivään joulukuuta 2004 asti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä toukokuuta 2003. Komission puolesta David Byrne Komission jäsen (1) EYVL L 273, 10.10.2002, s. 1. (2) Ks. tämän virallisen lehden sivu 1.